《上元漫兴》
宋代·李吕

天上元宵放月明，张灯何苦浪经营。
一毬积日方呈巧，千片轻绡仅凑成。
里巷禽呼倾坐去。街衢蚁聚侧身行。
谁人能向循良道，何不留心劝耦耕。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。